**Obrazloženje načina na koji je određena jedinična cijena za pražnjenje volumena spremnika miješanog komunalnog otpada**

**Jedinična cijena za pražnjenje volumena spremnika miješanog komunalnog otpada** određena je na način da se volumen standardiziranog spremnika za miješani komunalni otpad, koji korisnik u kategoriji kućanstvo ili u kategoriji koji nije kućanstvo, preuzetog od strane davatelja javne usluge, pomnoži sa jediničnom cijenom zbrinjavanja litre miješanog komunalnog otpada.

Cijena za pražnjenje volumena spremnika miješanog komunalnog otpada u sebi uključuje troškove zbrinjavanja miješanog komunalnog otpada u Centru za gospodarenje otpadom Marišćina. Kada je to Dozvolom za gospodarenje otpadom primjenjivo, miješani komunalni otpad se alternativno smije odlagati na odlagalištu komunalnog otpada Treskavac, te u tom slučaju cijena za pražnjenje volumena spremnika miješanog komunalnog otpada pokriva troškove odlaganja na odlagalištu Treskavac.

Cijena je određena kao procjenjeni ukupni trošak provedbe navedenih usluga podijeljen s brojem i volumenom zaduženih spremnika, brojem i volumenom spremnika na javnim površinama za korisnike koji nisu u sustavu od vrata do vrata, uzimajući pritom u obzir procjenjeni broj pražnjenja spremnika.